Պավել Պոպովիչ

Պավել Ռոմանովիչ Պոպովիչ (, , ), խորհրդային տիեզերագնաց-օդաչու, գնդապետ, Խորհրդային Միության կրկնակի հերոս (1962-1974), Ավիացիայի գեներալ-մայոր (1976), տեխնիկական գիտությունների թեկնածու։

Ավարտել է Ժուկովսկու անվան ռազմաօդային ինժեներական ակադեմիան (1968)։ Տիեզերագնացների ջոկատում ընդգրկվել է 1960 թվականին։ 1962 թվականի օգոստոսի 12-15-ը, Անդրիյան Նիկոլաևի հետ, խմբային թռիչք է կատարել «Վոստոկ-4» տիեզերանավով, որը 70 ժ 44 րոպում Երկրի շուրջը կատարել է 48 պտույտ։ 1974 թվականի հուլիսի 3—19-ը, Յուրի Արտյուխինի հետ, որպես հրամանատար, թռիչք է կատարել «Սոյուզ-14» տիեզերանավով։ Հուլիսի 5-ին «Սոյուզ-14» տիեզերանավը կցվել է 1974 թվականի հունիսի 25-ից ուղեծրում գտնվող «Սալյուտ-3» գիտակայանին։ Համատեղ թռիչքը տևել է 15 օր։ Երկու թռիչքների ընթացքում Պոպովիչը տիեզերքում եղել է 18 օր և 16 ժամ 14 րոպե։

Պարգևատրվել է Լենինի 2 շքանշանով։

Ծանոթագրություններ 

Օդաչուներ
Խորհրդային տիեզերագնացներ
Խորհրդային Միության հերոսներ
Խորհրդային Միության կրկնակի հերոսներ
Կաթվածից մահացածներ
ԽՄԿԿ անդամներ
Տեխնիկական գիտությունների թեկնածուներ
Տրոեկուրովյան գերեզմանատանը թաղվածներ
Խորհրդային տիեզերագնաց-օդաչուներ
Ռուսաստանի «Հայրենիքին մատուցած ծառայությունների համար» շքանշանակիրներ
Անձինք նամականիշերի վրա